Uppsalan rauhattomuudet jatkuvat ympäri kaupunkia. Viime yönä pahin polttopiste oli Valsätran ja Gottsundan maahanmuuttajakaupunginosissa, jossa paloi useita autoja. Poliisi yritti aamuun asti hillitä uusruotsalaisten mellakointia. Lisäksi mellakointi levisi nyt Stenhagenin ja Gränbyn lähiöihin.

Vähän ennen klo 23 sytytettiin Valsätrassa Slädvägenillä pari autoa tuleen. Poliisi antoi palolaitokselle käskyn olla tulematta paikalle, sillä tunnelma alueella oli räjähdysherkkä. Silminnäkijän kuvaamalta videolta voimme nähdä miten palo kehittyy rauhassa, eikä palokuntaa näy missään. Sen sijaan paikalle saapuvat poliisin mellakkajoukot kypärineen ja mellakkakilpineen, jotka hitaasti vyöryttävät katua.

Filmin kesto on 5 minuuttia eikä sinä aikana palokuntaa näy missään:







Uppsalan poliisin tiedottajan Christer Nordströmin mukaan Valsätrassa ja Gottsundassa oli paljon ihmisiä kadulla ja tilanne muistutti jollain tavalla kansannousua. Luonnollisesti ulkona oli myös paljon pelkkiä uteliaita ihmisiä, jotka eivät osallistuneet mellakointiin.

Poliiseja kohti heiteltiin kananmunia ja kiviä, sekä yritettiin kaikin tavoin estää heidän toimintaansa.

Klo 23.20 tuli uusia hälytyksiä, kun alueella paloi roskapönttöjä ja irtotavaraa. Lisäksi muutama auto sytytettiin tuleen. Poliisi ei vielä yöllä tiennyt tarkkaa lukumäärää paloista, mutta arvioitiin, että autoja oli palanut 5- 10 kappaletta ja pienempiä paloja olisi ollut saman verran. Klo 03.30 jälkeen kerrottiin tilanteen hiukan rauhoittuneen.







Naapurilähiöissä Stenhagenissa ja Gränbyssä poltettiin roskakatoksia, sekä kaduilla oli paljon henkilöitä.

Uppsalan poliisi sai yön mittaan virka-apua Tukholman poliisilta ja paikalla oli useita kymmeniä mellakkapoliiseja. Raskaasti aseistautuneet erikoisjoukot olivat valmiudessa, jos mellakka olisi räjähtänyt täyteen rähinään. Lisäksi alueella oli muutama poliisihelikopteri, jotka kartoittivat tilannetta ilmasta.

Tilanne Uppsalassa on erityisen räjähdysherkkä. Jo aiemmin keväällä Valsätrassa ja Gottsundassa oli isoja viikon kestäviä mellakoita, jotka alkoivat aina iltahämärissä. Uppsalan poliisi oli tuolloin aika voimaton tekemään mitään, ja se tyytyikin lähinnä pitämään silmällä alueen ulos- ja sisäänmenoteitä.